ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สจ. 28/2557เรื่อง การเผยแพร่ข้อมูลเกี่ยวกับการเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ก่อนวันที่แบบแสดงรายการข้อมูลและร่างหนังสือชี้ชวนมีผลใช้บังคับ\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 77 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 สํานักงานออกข้อกําหนดไว้ดังต่อไปนี้ข้อ 1 ประกาศนี้ให้ใช้บังคับกับการเผยแพร่ข้อมูลเกี่ยวกับการเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ก่อนวันที่แบบแสดงรายการข้อมูลและร่างหนังสือชี้ชวนมีผลใช้บังคับข้อ 2 ในประกาศนี้"หน่วยทรัสต์" หมายความว่า ใบทรัสต์ที่แสดงสิทธิของผู้ถือในฐานะผู้รับประโยชน์ในกองทรัสต์"กองทรัสต์" หมายความว่า ทรัสต์เพื่อการลงทุนในอสังหาริมทรัพย์ตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์"แบบแสดงรายการข้อมูล" หมายความว่า แบบแสดงรายการข้อมูลการเสนอขายหลักทรัพย์ประเภทหน่วยทรัสต์"ผู้ลงทุน" หมายความว่า บุคคลใด ๆ ที่สนใจจะลงทุนในหน่วยทรัสต์"ข้อความ" หมายความว่า เรื่องราวหรือข้อเท็จจริง ไม่ว่าจะปรากฏในรูปแบบของตัวอักษร ตัวเลข เสียง ภาพ หรือรูปแบบอื่นใดที่สื่อความหมายได้โดยสภาพของสิ่งนั้นเองหรือโดยผ่านวิธีการใดๆ"การโฆษณาผ่านสื่อ" หมายความว่า การโฆษณาการเสนอขายหน่วยทรัสต์ทางหนังสือพิมพ์ ป้ายโฆษณา วิทยุกระจายเสียง วิทยุโทรทัศน์ ภาพยนตร์ และการสื่อสารออนไลน์"การสื่อสารออนไลน์" หมายความว่า การสื่อสารที่เชื่อมต่อกับระบบคอมพิวเตอร์โดยผ่านสื่อต่าง ๆ ไม่ว่าจะมีสายหรือไร้สาย เช่น สายโทรศัพท์ หรือดาวเทียม เป็นต้นข้อ 3 การเผยแพร่ข้อมูลเกี่ยวกับกองทรัสต์ก่อนวันที่แบบแสดงรายการข้อมูลและร่างหนังสือชี้ชวนมีผลใช้บังคับ ให้กระทําได้หลังจากสํานักงานได้รับแบบแสดงรายการข้อมูลและร่างหนังสือชี้ชวนแล้ว โดยต้องเป็นไปตามหลักเกณฑ์เกี่ยวกับการโฆษณาตามประกาศคณะกรรมการกํากับตลาดทุนว่าด้วยการออกและเสนอขายหน่วยทรัสต์ของทรัสต์เพื่อการลงทุนในอสังหาริมทรัพย์ และหลักเกณฑ์ที่กําหนดในประกาศนี้ข้อ 4 ในกรณีที่ผู้เสนอขายหน่วยทรัสต์ไม่ปฏิบัติให้เป็นไปตามหลักเกณฑ์ที่กําหนดในประกาศนี้ ผู้เสนอขายหน่วยทรัสต์ต้องปฏิบัติให้เป็นไปตามคําสั่งของสํานักงานที่จะสั่งให้ดําเนินการอย่างใดอย่างหนึ่งหรือหลายอย่างดังต่อไปนี้(1) หยุดการเผยแพร่ข้อมูลเกี่ยวกับกองทรัสต์ไม่ว่าทั้งหมดหรือบางส่วน(2) แก้ไขข้อมูลหรือข้อความในการเผยแพร่ข้อมูลเกี่ยวกับกองทรัสต์(3) ชี้แจงเพื่อให้ผู้ลงทุนได้รับข้อมูลที่ครบถ้วนถูกต้อง ตรงต่อความเป็นจริงหรือไม่ทําให้สําคัญผิด(4) กระทําการหรือไม่กระทําการใดภายในระยะเวลาที่กําหนดเพื่อให้ผู้ลงทุนตัดสินใจหรือทบทวนการตัดสินใจลงทุน บนพื้นฐานข้อมูลที่ครบถ้วน ถูกต้อง ตรงต่อความเป็นจริง และไม่ทําให้สําคัญผิดข้อ 5 การเผยแพร่ข้อมูลเกี่ยวกับการเสนอขายหน่วยทรัสต์ ให้กระทําได้ในลักษณะใดลักษณะหนึ่งดังต่อไปนี้(1) การแถลงข่าวต่อสื่อมวลชน(2) การแจกจ่ายข้อมูลให้แก่ผู้ลงทุนโดยตรง ซึ่งเป็นไปตามหลักเกณฑ์ที่กําหนดในข้อ 6 ข้อ 7 และข้อ 9(3) การจัดให้ผู้ลงทุนได้ประชุมพบปะโดยตรงกับผู้เสนอขายหน่วยทรัสต์ซึ่งเป็นไปตามหลักเกณฑ์ที่กําหนดในข้อ 8 และข้อ 9(4) การโฆษณาผ่านสื่อ ซึ่งเป็นไปตามหลักเกณฑ์ที่กําหนดในข้อ 10ข้อ 6 การแจกจ่ายข้อมูลให้แก่ผู้ลงทุนโดยตรง ให้กระทําได้ในรูปแบบหนึ่งรูปแบบใดดังต่อไปนี้(1) ร่างหนังสือชี้ชวนที่จัดทําในรูปเอกสารสิ่งพิมพ์ซึ่งมีข้อมูลอย่างเดียวกับที่ได้ยื่นต่อสํานักงาน และมีข้อความดังต่อไปนี้อยู่บนปกหน้าด้านนอกของเอกสาร(ก) คําว่า "ร่างหนังสือชี้ชวน" เป็นตัวอักษรสีแดงขนาดไม่เล็กกว่าข้อความทั่วไปในเอกสารดังกล่าว และเห็นได้ชัดเจน(ข) ข้อความที่เป็นคําเตือนว่า "การลงทุนมีความเสี่ยง ผู้ลงทุนควรศึกษาข้อมูลก่อนการตัดสินใจลงทุน" มีขนาดไม่เล็กกว่าข้อความทั่วไปในเอกสารดังกล่าว และเห็นได้ชัดเจน(ค) วันที่นําข้อมูลนี้ออกเผยแพร่(ง) ข้อความดังนี้"เอกสารฉบับนี้ไม่ใช่หนังสือชี้ชวนสําหรับการเสนอขายหน่วยทรัสต์แต่จัดทําขึ้นเพื่อเผยแพร่ข้อมูลเกี่ยวกับทรัสต์เพื่อการลงทุนในอสังหาริมทรัพย์ เพื่อให้ผู้ลงทุนมีระยะเวลาพอสมควรในการศึกษาข้อมูลเกี่ยวกับทรัสต์ดังกล่าวก่อนการตัดสินใจลงทุน โดยข้อมูลที่ปรากฏในเอกสารฉบับนี้ไม่แตกต่างจากข้อมูลที่ปรากฏในร่างหนังสือชี้ชวนที่ได้ยื่นต่อสํานักงานคณะกรรมการกํากับหลักทรัพย์และตลาดหลักทรัพย์ ซึ่งยังไม่มีผลใช้บังคับตามกฎหมายดังนั้น ข้อมูลในเอกสารฉบับนี้จึงอาจมีการแก้ไขเปลี่ยนแปลงได้ทั้งนี้ การเสนอขายหน่วยทรัสต์จะกระทําได้ต่อเมื่อแบบแสดงรายการข้อมูลและร่างหนังสือชี้ชวนที่ได้ยื่นต่อสํานักงานคณะกรรมการกํากับหลักทรัพย์และตลาดหลักทรัพย์มีผลใช้บังคับ และได้จัดส่งหรือแจกจ่ายหนังสือชี้ชวนให้แก่ผู้ลงทุนแล้ว"(2) ร่างหนังสือชี้ชวนที่จัดทําในรูปแผ่นบันทึกข้อมูล (CD-ROM) ซึ่งต้องมีข้อมูลอย่างเดียวกับร่างหนังสือชี้ชวนตาม (1) และมีข้อความตาม (1) (ก) ถึง (ง) อยู่ในหน้าแรกของข้อความในแผ่นบันทึกข้อมูล (CD-ROM)(3) ข้อมูลที่มีสาระตรงตามสรุปข้อมูลสําคัญของหน่วยทรัสต์ (fact sheet)ที่ปรากฏในส่วนที่ 1 ของแบบแสดงรายการข้อมูลที่ยื่นต่อสํานักงานในกรณีที่ผู้เสนอขายหน่วยทรัสต์เลือกแจกจ่ายข้อมูลตามวรรคหนึ่ง (2) หรือ (3) แก่ผู้ลงทุน ผู้เสนอขายหน่วยทรัสต์ต้องแจกจ่ายร่างหนังสือชี้ชวนตามวรรคหนึ่ง (1) ให้ผู้ลงทุนด้วยหากผู้ลงทุนร้องขอข้อ 7 ในกรณีที่ผู้เสนอขายหน่วยทรัสต์ประสงค์จะแจกจ่ายเอกสารอื่นใดเพิ่มเติมนอกเหนือจากเอกสารที่มีลักษณะตามข้อ 6 การแจกจ่ายเอกสารอื่นใดดังกล่าวต้องกระทําควบคู่ไปกับการแจกจ่ายเอกสารตามข้อ 6 ด้วย และสาระสําคัญของข้อมูลที่แสดงในเอกสารอื่นใดนั้น ต้องไม่นอกเหนือไปจากข้อมูลที่ได้แสดงไว้ในร่างหนังสือชี้ชวนที่ได้ยื่นต่อสํานักงานข้อ 8 การจัดให้ผู้ลงทุนได้ประชุมพบปะโดยตรงกับผู้เสนอขายหน่วยทรัสต์ให้เป็นไปตามหลักเกณฑ์ดังต่อไปนี้(1) ผู้เสนอขายหน่วยทรัสต์ต้องแจกจ่ายข้อมูลให้แก่ผู้เข้าประชุม โดยข้อมูลที่แจกจ่ายต้องเป็นไปตามหลักเกณฑ์ที่กําหนดไว้ในข้อ 6 และข้อ 7 โดยอนุโลม(2) ในกรณีที่มีการเชิญผู้ลงทุนเข้าร่วมประชุมดังกล่าวตั้งแต่สิบรายขึ้นไปให้ผู้เสนอขายหน่วยทรัสต์แจ้งกําหนดวันที่จะจัดให้มีการประชุมต่อสํานักงานล่วงหน้าไม่น้อยกว่าสามวันทําการ และผู้เสนอขายหน่วยทรัสต์ต้องยินยอมให้บุคคลที่สํานักงานมอบหมายเข้าร่วมสังเกตการณ์การประชุมดังกล่าวด้วยข้อ 9 ในกรณีที่ผู้เสนอขายหน่วยทรัสต์แก้ไขเพิ่มเติมข้อมูลในแบบแสดงรายการข้อมูลและร่างหนังสือชี้ชวนที่ได้ยื่นต่อสํานักงานภายหลังจากการแจกจ่ายข้อมูลตามข้อ 6 ข้อ 7 และข้อ 8 ให้ผู้เสนอขายหน่วยทรัสต์ส่งข้อมูลที่แก้ไขเพิ่มเติมหรือร่างหนังสือชี้ชวนซึ่งมีข้อมูลที่เป็นปัจจุบันให้แก่ผู้ลงทุนที่ได้รับข้อมูลดังกล่าวไปแล้วด้วย เว้นแต่ข้อมูลที่แก้ไขเพิ่มเติมนั้นเป็นข้อมูลเกี่ยวกับรายละเอียดของหน่วยทรัสต์ที่เสนอขาย หรือการจอง การจําหน่าย และการจัดสรรหน่วยทรัสต์ที่เสนอขายข้อ 10 การโฆษณาผ่านสื่อต้องมีข้อความที่เป็นคําเตือนดังนี้ "การลงทุนมีความเสี่ยง ผู้ลงทุนควรศึกษาข้อมูลในหนังสือชี้ชวนก่อนการตัดสินใจลงทุน" แสดงในโฆษณาอย่างชัดเจนด้วยในการแสดงข้อความตามวรรคหนึ่ง ให้ผู้เสนอขายหน่วยทรัสต์ปฏิบัติดังต่อไปนี้(1) หากเป็นการโฆษณาผ่านสื่อที่ใช้ข้อความหรือภาพ ตัวอักษรของคําเตือนต้องมีความคมชัด อ่านได้ชัดเจน และมีขนาดไม่เล็กกว่าตัวอักษรปกติที่ใช้ในการโฆษณา และในกรณีที่โฆษณาดังกล่าวมิใช่ข้อความหรือภาพนิ่ง ต้องจัดให้มีการแสดงคําเตือน (display) ไว้เป็นเวลาไม่น้อยกว่าสิบวินาที(2) หากเป็นการโฆษณาผ่านสื่อที่มีเฉพาะการใช้เสียง ต้องจัดให้มีการอ่านออกเสียงคําเตือน โดยมีระดับเสียงและความเร็วไม่แตกต่างจากการอ่านออกเสียงถ้อยคําทั่วไปที่ใช้ในการโฆษณานั้นข้อ 11 ประกาศนี้ให้ใช้บังคับตั้งแต่วันที่ 1 กันยายน พ.ศ. 2557 เป็นต้นไปประกาศ ณ วันที่ 20 สิงหาคม พ.ศ. 2557(นายวรพล โสคติยานุรักษ์)เลขาธิการ สํานักงานคณะกรรมการกํากับหลักทรัพย์และตลาดหลักทรัพย์